open-index/open-wikipedia-markdown huggingface dataset:
ג'יין, ליידי רוברטס

**דיים פריסילה ג'יין סטפני, ליידי רוברטס** (באנגלית: **Dame Priscilla Jane Stephanie Roberts, The Hon. Lady Roberts**; 4 בספטמבר 1949 – 29 ביוני 2021) הייתה האוצרת של חדר הדפוס בטירת וינדזור החל משנת 1975 והספרנית המלכותית של הממלכה המאוחדת החל משנת 2002 ועד לפרישתה ביולי 2013.

## ביוגרפיה
ג'יין נולדה כבתו הבכורה של לורד אלדינגטון. ב-1975 החלה לשמש כאוצרת של חדר הדפוס בטירת וינדזור והפיקה קטלוגים שהוצגו באקדמיה המלכותית לאומנות.

ב-1984 החלה להיות חברה במסדר הוויקטוריאני המלכותי וב-1995 קודמה לתפקיד לוטננט.

ב-2002 החלה לשמש כספרנית המלכותית בספרייה המלכותית בארמון של משפחת המלוכה הבריטית, המאגדת יצירות וכתבים רבים בעלי חשיבות במורשת הבריטית. היא כתבה ספרים רבים בנושא אומנות.

נפטרה ב-29 ביוני 2021. הותירה אחריה בעל, סר יו רוברטס, היסטוריון של האומנות, ושתי בנות.

## הערות שוליים

קטגוריה:ספרנים ומידענים בריטים
קטגוריה:חברים במסדר האימפריה הבריטית
קטגוריה:אוצרות
קטגוריה:אוצרים
קטגוריה:בריטיות שנולדו ב-1949
קטגוריה:בריטים שנולדו ב-1949
קטגוריה:בריטיות שנפטרו ב-2021
קטגוריה:בריטים שנפטרו ב-2021
עין ליבנה

**עין ליבנה** הוא מעיין שכבה הנובע באפיק נחל ליבנה ממערב ליישוב בת עין, בגוש עציון. מי המעיין ממלאים בריכה קטנה ורדודה שמעליה מתנשא עץ גדול. מהבריכה הקטנה זורמים המים לבריכת בטון רבועה וגדולה בעומק 2–3 מטרים. את הבריכה בנו הבריטים בתחילת המאה העשרים לטובת תושבי הכפר ג'בעה, המרוחק כמה קילומטרים מהמקום. בבריכה שוחים דגי זהב גדולים שהניחו בה מטיילים. ליד הבריכה ספסלים, שולחנות פיקניק ועצי צל ופרי גדולים שנטעו תושבי בת עין.

הגישה למעיין מדרך עפר משובשת המלווה את אפיק הנחל, מסומנת בסימון שבילים ירוק ונמצאת במורדות בת עין ב'. הגישה הקשה והקרבה לעין חובילה הנגיש יותר משאירות את המעיין ריק ממבקרים באופן יחסי, בימות השבוע. הגישה לנחל ברכב 4x4 או טרקטורונים אפשרית.

כמה מאות מטרים מצפון-מזרח למעיין, בראש הרכס, נמצאת ח'רבת ג'ומג'ום, כפר חקלאי מבוצר שהיה מיושב בתקופה הרומית הקדומה, בזמן מרד בר כוכבא ובתקופה הביזנטית. ככל הנראה שימש המעיין כאחד ממקורות המים של היישוב.

בחודשים מרץ, אפריל ומאי פורחים בסביבת המעיין פרחי מרווה כחולה הנדירים והמוגנים.

## קישורים חיצוניים
* מסלול בנחל ליבנה ובחירבת ג'ומג'ום באתר inature - טבע ונופים בישראל
* עין ליבנה באתר תיירות גוש עציון
* עין ליבנה באתר סברסים - מדריך פנאי חברתי

קטגוריה:בת עין
ליבנה
חזי מוצפי

**חזי (יחזקאל) מוצפי** (נולד בשנת 1968, ישראל) הוא פרופסור לבלשנות, חוקר שפות שמיות, חבר סגל החוג ללשון העברית ולבלשנות שמית באוניברסיטת תל אביב. חוקר בינלאומי בתחומי ארמית-יהודית על ניביה השונים.

## ביוגרפיה
חזי מוצפי נולד בשנת 1968 בישראל. בשנת 1994 סיים (בהצטיינות) תואר בוגר בלשון עברית ובבלשנות שמית באוניברסיטת תל אביב. במקביל לכתיבת עבודת הדוקטור, סייע לפרופ' אברהם טל בהגהת מילון הארמית של השומרונים. בשנת 2000 השלים (בהצטיינות) דוקטורט באוניברסיטת תל אביב. עבודת הדוקטור שלו, בהנחיית פרופ' סימון הופקינס ופרופ' אברהם טל, עסקה בתיאור דקדוקו של להג הארמית החדשה המזרחית של יהודי העיר כוי סנג'ק (Koy Sanjaq) בכורדיסתאן העיראקית. בשנת 2006 התמנה לחבר הסגל הבכיר באוניברסיטת תל אביב. בשנים 2014–2016 שימש כראש המגמה ללשון עברית בחוג ללימודי התרבות העברית באוניברסיטה זו.

## פעילות אקדמית
תחום מחקרו העיקרי של מוצפי הוא הדיאלקטולוגיה של להגי הארמית החדשה המדוברים בפי יהודים, נוצרים ומנדעים, ועיון פונולוגי, מורפולוגי ולקסיקולוגי בלהגים אלה. החל משנת 2011 הוא עוסק בכתיבת המילון "Etymological Dictionary of the Jewish Neo-Aramaic Dialects" במימון הקרן הלאומית למדע, ISF.

בשנת 2013 כיהן כאחד מראשי קבוצת המחקר שעסקה בדיאלקטולוגיה של הארמית החדשה במכון ללימודים מתקדמים באוניברסיטה העברית. משמש כעורך הסדרה Neo-Aramaic Dialect Studies (הוצאת Gorgias Press) יחד עם פרופסור ג'פרי כאן. חבר מערכת בכתב-העת Journal of Jewish Languages.

ב-2016 הוציא מילון מדעי ללהגי הארמית החדשה היהודית – רגע לפני היכחדותה. במסגרת מחקרו איגד במילון מדעי אחד את כל הידע שנאסף מדוברי השפה וממקורות כתובים, ובהתייחס לכלל להגי הארמית החדשה היהודית.

## מפרסומיו
### ספרים

* The Jewish Neo-Aramaic Dialect of Koy Sanjaq (Iraqi Kurdistan), Wiesbaden: Harrassowitz, 2004 
* The Jewish Neo-Aramaic Dialect of Betanure (Province of Dihok), Wiesbaden: Harrassowitz, 2008 
* Comparative Lexical Studies in Neo-Mandaic, Leiden: Brill, 2014 


### מאמרים נבחרים

* "The Neo-Aramaic Dialect of Maha Khtaya d-Baz: Phonology, Morphology and Texts", in: Journal of  Semitic Studies  45 (2000): 293-322.
* "Barzani Jewish Neo-Aramaic  and  its  Dialects", in: Mediterranean Language  Review 14 (2002): 41-70.
* Trans-Zab Jewish Neo-Aramaic in: Bulletin of the School of Oriental and African Studies 71 (2008): 409-431.
* “The Three Rhotic Phonemes in Ṭyare Neo-Aramaic”, Journal of Aramaic Studies 12 (2014): 168-184.
* “Verbal Conjugations in the Neo-Mandaic Dialect of Ahvaz”, in: Zeitschrift der Deutschen Morgenländischen Gesellschaft 165 (2015): 321-336.
* “A Conversational Text in the Neo-Mandaic dialect of Ahvaz”, Journal of the American Oriental Society 136.2 (2016): 405-415.
* “The Origin Of The Neo-Aramaic Verb *dʕr* ‘To Return’ And Its Cognates: A New Proposal”, Journal of Semitic Studies 61.2 (2016): 507-525.


## קישורים חיצוניים

* הדף של פרופ' מוצפי באתר המגמה לבלשנות שמית, אוניברסיטת תל אביב
* 
* ספריו של פרופ' מוצפי באתר הספרייה הלאומית
* 

## הערות שוליים

קטגוריה:בלשנים ולשונאים ישראלים
קטגוריה:סגל אוניברסיטת תל אביב: לשון עברית ובלשנות שמית
קטגוריה:סגל אוניברסיטת תל אביב: לימודי התרבות העברית
קטגוריה:בלשנים ולשונאים שמיים
קטגוריה:חוקרי השפה העברית
קטגוריה:בעלי תואר דוקטור מאוניברסיטת תל אביב
קטגוריה:ישראלים שנולדו ב-1968
התפרצות האיגנימבריט של אמצע השלישון

[שמאל|ממוזער|250px|[טוף איגנימבריט בקניון פיש]]
**התפרצות האיגנימבריט של אמצע השלישון** (באנגלית: **Mid-Tertiary ignimbrite flare-up**) הייתה תקופה דרמטית של התפרצויות געשיות באמצע עידן הקנוזואיקון, בערך לפני 40 עד 25 מיליון שנים, שמרכזה במערב ארצות הברית. ניתן לחזות בתוצאה של התפרצויות אלו בדמות שכבות של איגנימבריט, סלע פירוקלסטי שנוצרו בהתפרצויות.

## סקירה
במהלך התקופה התחוללו מספר רב של התפרצויות. הנפח הכולל שנפלט בהתפרצויות מוערך ב-500,000 קילומטרים מעוקבים של טוף שמקורו באפר געשי ו-5,000,000 קילומטרים מעוקבים של לבה עתירת סיליקה או בהרכב בינוני. כמות זו שוות ערך למשטחי הבזלת הנרחבים הגדולים ביותר שמקורם בהתפרצויות שאינן מתפוצצות. לשם השוואה, בהתפרצות הגדולה של הר הגעש סנט הלנס במדינת וושינגטון ב-1980 נפלטו מההר כקילומטר מעוקב של חומרים געשיים. ההתפרצות הגדולה ביותר בתקופה של התפרצות האיגנימבריט הייתה בטוף קניון פיש (Fish Canyon tuff), בדרום-מערב קולורדו. בהתפרצות זו בלבד נפלטו כ-5,000 קילומטרים מעוקבים. שלושת המרכזים הגעשיים המרכזיים בהתפרצות האיגנימבריט הם השדה הגעשי מרכז נבדה (Central Nevada volcanic field) במרכז נבדה, השדה הגעשי פסגת אינדיאן (Indian Peak volcanic field) במזרח נבדה/מערב יוטה והשדה הגעשי סן חואן (San Juan volcanic field) בקולורדו.

## גורם
החוקרים חלוקים בדעתם מה גרם לגעשיות בתקופה זו והועלו כמה השערות שחלקן נסתרו באמצעות מודלים. אחת ההשערות היא שהכוח הטקטוני היה הכיפוף שחל בלוח הנוחת במהלך הפחתה. במהלך האורוגנזה הלרמידית נחת לוח פרלון בזווית שטוחה מאוד מתחת ללוח הצפון-אמריקאי. כשהתהליך נפסק נחשף טריז מעטפת, והתוצאה התפרצות. הפרטים הספציפיים של חשיפה זו, כולל חלונות אפשריים או התמוטטות הלוח הטקטוני, יכולים להסביר מגמות געשיות ספציפיות בתקופה זו.

## קישורים חיצוניים

* Marie D. Jones, Dr. John M. Savino Ph.D, ''Supervolcano: The Catastrophic Event That Changed the Course of Human History – Revised"


## ביאורים

## הערות שוליים

קטגוריה:וולקנולוגיה
R136b

R136b הוא כוכב וולף-ראייה הממוקם באזור R136 בצביר הכוכבים NGC 2070 בערפילית הטרנטולה שבענן מגלן הגדול. הכוכב הוא אחד הכוכבים הכבדים ביותר והבהירים ביותר הידועים לאדם.

R136b בעל סיווג ספקטרלי הנע בין O לסיווג ספקטרלי של כוכב וולף-ראיה עם שילוב של קווי פליטה ובליעה. בדומה לכוכבי וולף-ראייה צעירים, ספקטרום הקרינה שלו מראה נוכחות של הליום וחנקן על פני המעטפת שלו, תוצאה של התכת מימן בליבתו באמצעות מחזור CNO, כך שהוא עדיין נחשב לכוכב הסדרה הראשית. מסתו מוערכת בקרוב ל-100 מסות שמש ועוצמת הארתו היא קרוב לפי 2 מיליון מעוצמת ההארה של השמש, אך בשל הטמפרטורה הגבוהה של יותר מ-40,000 קלווין כמעט כל הקרינה הנפלטת ממנו היא בתחום העל-סגול.
## קישורים חיצוניים
* 

קטגוריה:קבוצת הכוכבים דג זהב
קטגוריה:כוכבי וולף-ראייה
קטגוריה:ענן מגלן הגדול
גמר ליגת האלופות 2016

**גמר ליגת האלופות 2016** התקיים באצטדיון סן סירו במילאנו שבאיטליה ב-28 במאי 2016, ובו נקבעה זוכת ליגת האלופות לעונת 2015/2016. הייתה זו הפעם השנייה בשלוש שנים ששתי הקבוצות נפגשות בגמר ליגת האלופות, בדומה לגמר הראשונה הזוכה הייתה ריאל מדריד שניצחה את אתלטיקו מדריד בתוצאה 3–5 בדו-קרב בעיטות עונשין, לאחר 1-1 בתום ההארכה.

ריאל מדריד הובילה במשחק 0–1 משער של סרחיו ראמוס בדקה ה-15 אחרי כדור חופשי, אך שער שוויון של יאניק קרסקו בדקה ה-79 קבע את תוצאת סיום הזמן החוקי, 1-1. הקבוצות הגיעו לבעיטות הכרעה בהן ניצחה ריאל בתוצאה 3–5, וזכתה בתואר.

היה זה משחק גמר ליגת האלופות ה-14 בהיסטוריה בו שיחק ריאל מדריד, והזכייה ה-11 בתולדותיה בתואר. עבור אתלטיקו היה זה משחק הגמר השלישי בתולדותיה, ובכולן הפסידה.

## הדרך לגמר
### ריאל מדריד
בהגרלת הבתים שובצה ריאל בבית א', יחד עם פריז סן-ז'רמן, שחטאר דונצק ומאלמה. ריאל ניצחה בשני משחקיה הראשונים נגד שחטאר ומאלמה, בפארק דה פראנס סיימה בתיקו ללא שערים, וניצחה ביתר משחקיה שבאחרון הביסה 0–8 את מאלמה.

ריאל הוגרלה לשחק בשמינית הגמר מול רומא האיטלקית, במשחק הראשון בסטאדיו אולימפיקו ניצחה ריאל 0–2, וכך באותה תוצאה במשחק בגומלין. בשלב רבע הגמר הוגרלה לשחק נגד וולפסבורג הגרמנית, בפולקסווגן ארנה ריאל הפסידה 0–2, אך העפילה לשלב הבא לאחר ניצחון 0–3 בגומלין משלושער של כריסטיאנו רונאלדו. בשלב חצי הגמר פגשה במנצ'סטר סיטי האנגלית שהגיעה לראשונה בהיסטוריה לחצי הגמר במפעל. במנצ'סטר הסתיים המשחק ללא שערים, שבו נעדר כוכבה של הבלאנקוס רונאלדו. בגומלין ניצחה 0–1 והעפילה לגמר ה-12 בתולדותיה ולראשונה מאז 2014.

### אתלטיקו מדריד
בהגרלת הבתים שובצה אתלטיקו לבית ג', יחד עם בנפיקה ליסבון, גלאטסראיי ואסטנה. למעט תיקו 0-0 נגד אסטנה והפסד ביתי לבנפיקה ליסבון, אתלטיקו ניצחה בכל משחקיה בבית, וסיימה בראש הבית.

בשמינית הגמר הוגרלה לשחק נגד אלופת הולנד, פ.ס.וו. איינדהובן. שני המפגשים הסתיימו ללא שערים, ואתלטיקו גברה על פ.ס.וו 7–8 בדו-קרב פנדלים שבו חואנפראן הבקיע את השער המכריע. ברבע הגמר פגשה את אלופת ספרד ואירופה ברצלונה הספרדית. בקאמפ נואו ברצלונה ניצחה 1–2, אך בגומלין אתלטיקו גברה 0–2 מצמד של אנטואן גריזמן. בחצי הגמר פגשה קבוצת פאר נוספת, כשהוגרלה לשחק נגד באיירן מינכן. בווינסטה קלדרון אתלטיקו ניצחה 0–1 משער מוקדם של סאול ניגס. במפגש השני באיירן עלתה ליתרון משער בבעיטה חופשית של צ'אבי אלונסו, תומאס מולר החמיץ פנדל ובאיירן ניצחה 1–2 אך אתלטיקו העפילה לגמר בעקבות יתרון שערי חוץ לראשונה מאז 2014 ובפעם השלישית בהיסטוריה.

## סיכום המשחק

### הרכבי המשחק

### סטטיסטיקות

## קישורים חיצוניים

## הערות שוליים

2016
קטגוריה:תחרויות כדורגל ב-2016
קטגוריה:ריאל מדריד
קטגוריה:אתלטיקו מדריד
קטגוריה:מילאנו: תחרויות כדורגל
קטגוריה:2016 באיטליה
MCR-1

[שמאל|ממוזער|''[Escherichia coli|E. coli*, הבקטריה בה זוהה לראשונה MCR-1.]]
*'MCR-1''' הוא מנגנון גנטי שבאמצעותו הגן mcr-1 מעניק את העמידות האנטיביוטית הפלסמידית (היחידה הידועה עד היום) לקוליסטין, שהוא פולימיקסין אנטיביוטי המשמש כסם תרופה ממשפחת "אנטיביוטיקות מוצא אחרון". המנגנון, שזוהה לראשונה בחיידק Escherichia coli (מסוג SHP45) שנלקח מחזיר בסין, בנובמבר 2015, נמצא לאחר מכן גם בדגימות שנלקחו בהולנד, מלזיה, פורטוגל, דנמרק ואנגליה.

MCR-1 הוא הפולימיקסין הראשון שנודע כי הוא מסוגל לבצע העברה גנטית אופקית.

## קישורים חיצוניים
* 
* 
* ג'ים ואפס, "Highly resistant MCR-1 'superbug' found in US for first time", באתר אוניברסיטת מינסוטה, מאי 2016
* 

## הערות שוליים

קטגוריה:אנטיביוטיקה
קטגוריה:תרופות
NGC 2070

**NGC 2070** הוא צביר כוכבים פתוח הממוקם בחלקה הדרום מזרחי של גלקסיית ענן מגלן הגדול. הצביר ממקום בתוך ערפילית הטרנטולה במרחק של כ-160,000 שנות אור ממערכת השמש ומייצר את רוב האנרגיה שעושה אותה נראית. גודלו הזוויתי של הצביר כ-3.5 דקות קשת ששקול לקוטר של כ-170 שנות אור. מסתו של הצביר מוערכת בכ-450,000 מסות שמש כך שסביר שיהפוך בסופו של דבר לצביר כדורי.

מרכזו של NGC 2070 הוא כל כך צפוף עד שקיבל סימון כצביר נפרד, R136 והוא אחד מצבירי הכוכבים בעלי האנרגיה הגדולה ביותר הידועים לאדם. הוא כולל בתוכו מספר כוכבים מסיביים מהגדולים ביותר הידועים לאנושות וביניהם הכוכב הכבד ביותר שהתגלה עד כה - R136a1 - כוכב בעל מסה של 256 מסות שמש ועוצמת הארה הגדולה פי 7,400,000 מהשמש. כוכב נוסף בצביר זה R136c הוא בעל מסה פי 230 ממסת השמש.

## קישורים חיצוניים

* 

## הערות שוליים

קטגוריה:קבוצת הכוכבים דג זהב
קטגוריה:צבירים פתוחים
קטגוריה:ענן מגלן הגדול
קטגוריה:הקטלוג הכללי החדש
הולי איירד

**אימוג'ן הולי איירד** (באנגלית: **Imogen Holly Aird**; נולדה ב-18 במאי 1969) היא שחקנית אנגלייה הידועה מתפקידה בדמות הרופאה המשפטית, פרנקי וארטון, בסדרת הדרמה של BBC One "להעיר את המתים". לפני כן כיכבה בסדרות כמו "Soldier Soldier" ובסרט הקולנוע "אהבה על הדשא" לצדו של קולין פירת'.

## ביוגרפיה
איירד נולדה באלדרשוט שבמחוז המפשייר. כשהייתה בת תשע ולמדה בבית הספר לבלט "בוש דייוויס" היא צדה את עינו של מנהל ליהוק, וב-1980 קיבלה תפקיד בעיבוד לרומן "The History of Mr Polly" מאת הרברט ג'ורג' ולס. ב-1981 שיחקה בתפקיד אלספת' הקסלי  הצעירה בסדרת הטלוויזיה עיבוד לספרה האוטוביוגרפי "The Flame Trees of Thika".

ב-1982 שיחקה איירד בתפקיד ביאטריקס פוטר בסרט "סיפורה של ביאטריקס פוטר". ב-1987 הופיעה בדרמה הטלוויזיונית "The Happy Valley" לצדו של דנהולם אליוט, וגילמה תלמידת בית ספר בקניה בשנות השלושים של המאה העשרים. אחרי שהופיעה בתפקידים קטנים בסדרות טלוויזיה שונות, היא זכתה להכרה כששיחקה בתפקיד ננסי ת'ורפ / גארווי בסדרה "Soldier Soldier". בשנת 2000 החלה לככב בסדרה "להעיר את המתים" בתפקיד פרנקי וארטון. איירד הייתה המספרת בתוכניות טבע אחדות של ה-BBC בהן התוכנית "Wild Mallorca", והשתתפה בפרסומות טלוויזיה. ב-2007 שיחקה בתפקיד פסיכולוגיה קלינית בדרמה "Secret Life" של ערוץ 4. ב-2009 שיחקה בתפקיד ראשי בסדרה הקומית "Monday Monday" בהפקת "Talkback Thames".

### חיים אישיים
איירד הייתה נשואה לשחקן ג'יימס פיורפוי ולהם בן משותף ג'וזף. היא נשואה לטובי מריט ולהם בת, נלי.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות ילדות אנגליות
קטגוריה:בריטיות שנולדו ב-1969
קטגוריה:בריטים שנולדו ב-1969
אודונטובטרכיים

**אודונטובטרכיים** (שם מדעי: Odontobatrachidae) היא משפחה של דו-חיים מסדרת חסרי זנב, בתוכה סוג אחד אודונטובטרכוס (*Odontobatrachus*). בני הסוג הם קרוביהם הרחוקים של משפחת פטרופדיים ובעבר היו שייכים לה ולסוג *Petropedetes*.

המין *Odontobatrachus natator* התגלה ב-1905 בחוף השנהב, ושויך בתחילה לסוג *Petropedetes* ושאר המינים התגלו רק ב-2015. על פי בדיקות מולקולריות הם הפכו למשפחה עצמאית עתיקה שהתפתחה כבר בתקופת הקרטיקון.

צפרדעים אלה חיות ביערות אפריקה, באזור חוף השנהב וגיאנה והן שוכנות נחלים. אורכם עד 65 מ"מ והם בעלי קרומי שחייה, עור בעל בלוטות דמויות גרגירים ולסתות גדולות היכולות להיפער ולבלוע במהירות טרף קטן וכן שיניים קטנות. הראשנים שטוחים ובעלי פה יונק העוזר להם להיאחז בסלעים.

## מיון
*משפחה **אודונטובטרכיים** (Odontobatrachidae)
**סוג **אודונטובטרכוס** (*Odontobatrachus*)
***מין *Odontobatrachus arndti*
***מין *Odontobatrachus fouta*
***מין *Odontobatrachus natator*
***מין *Odontobatrachus smithi*
***מין *Odontobatrachus ziama*

## קישורים חיצוניים

קטגוריה:ניאובטרכיה
קטגוריה:בעלי חיים שתוארו ב-2014
אודונטופריניים

**אודונטופריניים** (שם מדעי: Odontophrynidae) היא משפחה של דו-חיים מסדרת חסרי זנב. 

בני משפחה זו חיים ביערות אמריקה הדרומית והמרכזית. הם סווגו לראשונה בשנת 1969, כחלק ממשפחת הלפטודקטיליים (Leptodactylidae) הגדולה. ב-2006 עברו על פי בדיקות מולקולריות למשפחת הקיקלורמפידיים (Cycloramphidae), וב-2011 סווגו כמשפחה עצמאית. 

משפחת קרפדות אלו חיים ביערות הלחים, הם בעלי גוף מגושם ורגליים קצרות מאוד, לסת גדולה ולחלקם ישנם "קרניים" מעל עיניהם.

## מיון
המשפחה כוללת 52 מינים ב-3 סוגים:
*משפחה **אודונטופריניים** (Odontophrynidae)
**סוג ומין יחיד *Macrogenioglottus alipioi*
**סוג *Odontophrynus* - בו 11 מינים
**סוג *Proceratophrys* - בו 40 מינים

## קישורים חיצוניים

קטגוריה:ניאובטרכיה
קטגוריה:בעלי חיים שתוארו ב-1969
פרינוברצ'יים

ממוזער|Phrynobatrachus natalensis
**פרינוברצ'יים** (שם מדעי: **Phrynobatrachidae**) היא משפחה של דו-חיים מסדרת חסרי זנב.

משפחה זו מכילה סוג אחד - צפרדע שלולית קטנה (Phrynobatrachus) ובה 85 מינים. היא נפוצה רק באפריקה שמדרום לסהרה. בעבר הם שויכו למשפחות: צפרדעיים, פטרופדיים, פיקסיספלידיים ופטיצ'דניים (Ptychadenidae) אך כיום הם עברו למשפחה עצמאית.

אלו מהדוחיים הנפוצים ביותר באפריקה. הן קטנות מאוד - לא יותר מ-30 מ"מ אורך, בעלות צבעים דהויים ומאוד זריזות. הם מתרבות בשלוליות ברחבי אפריקה ומטילים את ביציהם בסמוך למים.

צפרדעים קטנות אלו נפוצות מאוד, הן ביערות הגשם והן בסוואנות.

## מינים

## קישורים חיצוניים

קטגוריה:בעלי חיים שתוארו ב-1862
קטגוריה:טקסונים שתוארו בידי אלברט גינטר
קטגוריה:ניאובטרכיה
פטיצ'דניים

**פטיצ'דניים** או **צפרדעי סוואנה** (שם מדעי: Ptychadenidae) היא משפחה של דו-חיים מסדרת חסרי זנב. 

בעבר הייתה משפחה זו תת-משפחה של צפרדעיים, אך על פי בדיקות מולקולריות היא הפכה למשפחה בפני עצמה. מיניה חיים באפריקה שמדרום לסהרה.

אלו צפרדעים קטנות הנחבאות בעשב ומוסוות כמוהו. הם בעלות עיניים גדולות ורגליים ארוכות, העוזרות להם לקפץ גבוה. גופם מנומר בפסים כהים מעט.

## מיון
במשפחה 3 סוגים ובין 52 ל-55 מינים:
*משפחה פטיצ'דניים (Ptychadenidae)
**סוג Hildebrandtia - בו 3 מינים
**סוג ומין יחיד Lanzarana largeni
**סוג Ptychadena - בו 51 מינים

## קישורים חיצוניים

קטגוריה:ניאובטרכיה
פילומדוסיים

**פילומדוסיים** או **צפרדעי עלים** (שם מדעי: **Phyllomedusinae**) היא תת-משפחה של דו-חיים ממשפחת האילניתיים. לעיתים הם נחשבים למשפחה עצמאית (Phyllomedusidae).

בני קבוצה זו חיים ביערות הגשם של אמריקה הדרומית ואמריקה המרכזית ואף במקסיקו. הם חיים על העצים, כשכמה מינים חיים בביצות ובנהרות ומטילים ביצים על העלים הלחים של היער, בדרך כלל מעל מקווה מים. 

בני הקבוצה בעלי רגליים ארוכות, עיניים אדומות וצידיים בוהקים. חלקם נמצאים בסכנה עקב כריתת היערות.

## מיון
*תת-משפחה **פילומדוסיים** (Phyllomedusinae)
**סוג *Agalychnis *- בה המין אילנית אדומת-עין
**סוג *Cruziohyla*
**סוג *Hylomantis *
**סוג ומין יחיד *Pachymedusa dacnicolor*
**סוג *Phasmahyla *
**סוג *Phrynomedusa *
**סוג אילנית עלים (*Phyllomedusa*) - הסוג הגדול ביותר בקבוצה וכולל מעל 30 מינים.

## גלריה

Agalychnis callidryas, zuhaitz-igela.jpg|אילנית אדומת-עין
Phyllomedusa oreades.jpg
Makifrosch3 (fcm).jpg|אילנית הקוף 
Cruziohyla calcarifer.jpg


## קישורים חיצוניים

*
קטגוריה:בעלי חיים שתוארו ב-1958
קטגוריה:טקסונים שתוארו בידי אלברט גינטר
קטגוריה:תת-משפחות בעלי חיים
סבריר אינגסון

**סְבֶרִיר אינגי אִינְגָסוֹן** (באיסלנדית: **Sverrir Ingi Ingason**, נולד ב-5 באוגוסט 1993) הוא כדורגלן איסלנדי המשחק בעמדת הבלם בקבוצת פאנאתינייקוס מליגת העל היוונית ובנבחרת איסלנד, בה הוא גם כקפטן. לפני כן שיחק כחמש עונות בפאוק סלוניקי. 

## קריירת מועדונים
אינגסון משחק בדרך כלל במרכז ההגנה. הוא החל את הקריירה המקצוענית בקבוצת אוגנבליק בשנת 2011, אליה הושאל לבכורה בבוגרים ממועדונו פרייד'פליק. באותה העונה שיחק 4 משחקים, בהם כבש שער ליגה אחד. בעונת 2012-13 שב לפרייד'פליק לשתי עונות רצופות. בעונת 2014-15 חתם בקבוצת הכדורגל הנורווגית ויקינג, ולאחר עונה אחת בנורווגיה, חתם בקבוצת לוקרן הבלגית.

ב-19 בינואר 2017 חתם בגרנדה מליגת העל הספרדית.

ב-30 ביוני 2017 חתם ל-3 שנים ברוסטוב מליגת העל הרוסית.

ב-1 בפברואר 2019 נרכש על ידי פאוק סלוניקי תמורת 4 מיליון יורו, וחתם על חוזה ל-3.5 שנים.

ב-7 ביולי 2023 חתם במיידטלנד הדנית.

## קריירה בינלאומית
אינגסון ערך את הופעת הבכורה שלו עבור נבחרת איסלנד בשנת 2014. ב-29 במרץ 2016 כבש את שער הבכורה שלו בנבחרת במהלך משחק ידידות מול נבחרת יוון, שהסתיים בניצחון איסלנדי 3-2. הוא נכלל בסגל הנבחרת לטורניר יורו 2016, וגם בסגל הנבחרת לטורניר מונדיאל 2018. ס"ה שיחק בנבחרת ב-48 משחקים מהם כ-20 משחקים רשמיים (יורו ומונדיאל).

## תארים
;פרייד'פליק
* גביע הליגה האיסלנדית: 2013

;פאוק סלוניקי
* אליפות יוון: 
* הגביע היווני (2): , 

;מיידטיילנד
* אליפות דנמרק: 2023/2024

## קישורים חיצוניים

קטגוריה:מגני כדורגל איסלנדים
קטגוריה:כדורגלנים איסלנדים
קטגוריה:כדורגלני פרייד'פליק
קטגוריה:כדורגלני ויקינג
קטגוריה:כדורגלני לוקרן
קטגוריה:כדורגלני גרנדה
קטגוריה:כדורגלני רוסטוב
קטגוריה:כדורגלני פאוק סלוניקי
קטגוריה:כדורגלני פנאתינאיקוס
קטגוריה:כדורגלני מיטיולן
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1993
יחסי קטר–קפריסין

**[[קטר (מדינה)|מדינת קטר]]** מיוצגת ב**[[קפריסין|רפובליקת קפריסין]]** באמצעות שגרירות רשמית בניקוסיה וקפריסין מיוצגת בקטר באמצעות שגרירות רשמית בדוחה.
## היסטוריה
היחסים בין שתי המדינות החלו בשנת 1955 כאשר קבוצה גדולה של סוחרים, אנשי עסקים ואנשי הצווארון הלבן מקפריסין הגיעו לקטר והחלו להקים שם עסקים וחברות. באמצעות לחץ על הממשלה במקום, החלו לקיים יחסים דיפלומטיים בין השתיים. המדינות המשיכו לתמוך זו בזו גם כאשר כל אחת מהן קיבלה עצמאותה מהבריטים.

## הנציגים והנציגויות הדיפלומטיות
השגרירות הקטרית בניקוסיה נפתחה בשנת 2007 שגריר קטר המכהן בקפריסין הוא חוסיין בן אחמד איברהים אאל חמיד. השגרירות הקפריסאית בדוחה נפתחה בשנת 2003. כאשר נפתחה הוכרזה השגרירות כשגרירות הקפריסאית הראשונה במדינה מה-GCC. שגריר קפריסין המכהן בקטר הוא קראלמבוס פנאידייס.
## שיתופי פעולה מדיניים ומסחריים
הביקור הגדול ביותר בקפריסין מקטר התקיים באפריל 2010 כאשר אמיר קטר תמים בן חמד אאל ת'אני ביקר אצל נשיא קפריסין דימיטריס כריסטופיאס. שיתופי הפעולה המדיניים העיקריים בין המדינות הם בעיקר בתחום הנדל"ן והפיתוח. בביקור באפריל 2010 חתמו קפריסין וקטר על הסכם ובו מצהירה קטר כי היא תעזור לפתח מלון גדול בניקוסיה. עד שנת 2011 התנפח ההסכם ועד חתימתו הסופית התחייבה קטר לבנות שכונה חדשה בניקוסיה שתכלול: מלון חמישה כוכבים, קניון גדול, מגדלי משרדים ובנייני דירות. נכון להיום קטר מקיימת את ההסכם והשכונה נמצאת בבנייה.

היבוא של קפריסין מקטר כמעט הוכפל מ-2006 ל-2010, בעוד היצוא שלה עלה ביותר מ-50%. בשנת 2010, קטר הייתה היבואנית העשרים ושתיים בגודלה לקפריסין.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פלודריאדיים

**פלודריאדיים** (שם מדעי: Pelodryadinae) היא תת-משפחה של דו-חיים ממשפחת האילניתיים, צפרדעי העצים. צפרדעים אלה חיות על עצים ביערות הגשם, וחלקם גם שוכני נחלים, באיים באינדונזיה, גינאה החדשה, איי שלמה ואוסטרליה. יש גם המסווגים אותם למשפחה משלהם (Pelodryadidae).

בקבוצה ארבעה סוגים, כשהסוגים *Cyclorana* *וNyctimystes* משויכים לפעמים לחלק מהסוג ליטוריה (*Litoria*).

אלו צפרדעים בינוניות, שוכנות עצים ורובם בעלי עור ירוק בהיר או צהוב, עיניהם חומות או לבנות עם אישונים קנים והם בעלי לסתות גדולות.

## מיון
*תת-משפחה פלודריאדיים (Pelodryadinae)
**סוג *Cyclorana* - בו סיקלורנה פלטיצפלה
**סוג ליטוריה (*Litoria*) 
**סוג *Nyctimystes*
**סוג *Pelodryas*
**סוג *Ranoidea* - בה רנואידה ספלנדידה

## קישורים חיצוניים

[250px|ממוזער|[אילנית אוסטרלית לבנה.]]

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1858
קטגוריה:טקסונים שתוארו בידי אלברט גינטר
קטגוריה:תת-משפחות בעלי חיים
טניס באולימפיאדת סטוקהולם (1912)

**[[אולימפיאדת סטוקהולם (1912)|אולימפיאדת 1912]]** נערכה בסטוקהולם, שוודיה. תחרויות הטניס נערכו בין ה-5 במאי ל-12 במאי (תחרויות באולם) ובין ה-28 ביוני ל-5 ביולי (תחרויות במגרש טניס פתוח). התחרויות במגרשים הפתוחים נערכו במקביל לאליפות וימבלדון 1912 למרות בקשות המארגנים הבריטים להתאים את המועד. כתוצאה מכך, מספר טניסאים חזקים לא השתתפו בתחרות אולימפית.

כמו באולימפיאדה הקודמת נערכו תחרויות הגברים, הנשים וזוגות גברים והתווספו תחרויות זוגות מעורבים (סך הכל 8 מדליות זהב).

## משתתפי התחרות
בתחרות השתתפו 82 טניסאים (69 גברים ו-13 נשים) מ-14 מדינות:
* 20px אוסטריה (3)
* ממורכז|23px אוסטרלאסיה (3)
*  (1)
*  (8)
*  (11)
* 24px גרמניה (7)
*  דרום אפריקה (3)
*  (10)
* 20px דרום אפריקה (3)
*  (1)
* 20px הונגריה (6)
*  (7)
*  (6)
* 20px קנדה (3)
*  (2)
*  (16)

## טבלת המדליות

## הזוכים במדליות

## תחרויות באולם
המשחקים נערכו במהלך חודש מאי בהשתתפות 22 טניסאים.

### תחרות הגברים
שמאל|ממוזער|אנדרה גובר|150px
בתחרות השתתפו 22 טניסאים מ-6 מדינות. 

במשחק על המקום השלישי אנטוני וילדינג ממורכז|23px ניצח את פרנסיס לוו  ב-4 מערכות וזכה במדליית ארד.

### תחרות הנשים
שמאל|ממוזער|אדית האנם|150px
בתחרות השתתפו 8 טניסאיות מ-3 מדינות.

במשחק על המקום השלישי מייבל פרטון () ניצחה את זיגריד פיק () בשתי מערכות וזכתה במדליית ארד.

### תחרות זוגות גברים
בתחרות השתתפו 16 טניסאים מ-3 מדינות. במשחק הגמר אנדרה גובר ומוריס ז'רמו () ניצחו את קרל סטרוואל ויוהאן קמפה () ב-4 מערכות. במשחק על מדליית ארד נפגשו זוגות בריטיים, צ'ארלס דיקסון ואלפרד בימיש זכו ב-3 מערכות.

### תחרות זוגות מעורבים
בתחרות השתתפו 16 טניסאים מ-3 מדינות. במשחק הגמר הלן אצ'יסון והרברט ברט () נוצחו על ידי אדית האנם וצ'רסל דיקסון () ב-3 מערכות. במשחק על מדליית ארד היו אמורים להיפגש שני זוגות שוודים, אחד מהם נעדר וזיגריד פיק וגונר סטרוואל זכו בניצחון טכני.

## תחרויות במגרשים הפתוחים
### תחרות הגברים
שמאל|ממוזער|צ'ארלס וינסלו|150px
בתחרות השתתפו 68 טניסאים. מכיוון שתחרות התקיימה באותם הימים כמו אליפות וימבלדון 1912 מספר טניסאים בולטים של התקופה, כולל מנצחי תחרות אולימפית באולם לא הגיעו לתחרות במגרשים הפתוחים.

במשחק על המקום השלישי אוסקר קרויזר (24px גרמניה) ניצח את לדיסלב ז'מלה  ב-4 מערכות וזכה במדליית ארד.

### תחרות הנשים
שמאל|ממוזער|מרגריט ברוקדי|150px
בתחרות השתתפו 8 טניסאיות מ-4 מדינות. כמו בתחרות הגברים, מנצחות תחרות באולם השתתפו באליפות וימבלדון 1912 ולא הגיעו לתחרות אולימפית זו.

במשחק על המקום השלישי מולה ביורשטט () ניצחה את אדית ארנהיים () בשתי מערכות וזכתה במדליית ארד.

### תחרות זוגות גברים
בתחרות השתתפו 44 טניסאים. במשחק הגמר הרולד קיטסון וצ'ארלס וינסלו (20px דרום אפריקה) ניצחו את פליקס פיפס וארתור זבורזיל (20px אוסטריה) ב-4 מערכות. במשחק על מדליית ארד נפגשו אלבר קנה ואדואר מני דה מרנג () עם לדיסלב ז'מלה וירוסלב יוסט () וזכו ב-3 מערכות.

### תחרות זוגות מעורבים
בתחרות השתתפו 12 טניסאים מ-4 מדינות. במשחק הגמר דורותיאה קרינג והיינריך שומבורגק (24px גרמניה) ניצחו את זיגריד פיק וקרל סטרוואל () בשתי מערכות. מרגריט ברוקדי ואלבר קנה () זכו במדליית ארד.

## קישורים חיצוניים

* תיאור התחרות
* תוצאות באתר האולימפי

1912
קטגוריה:ענפי ספורט באולימפיאדת סטוקהולם (1912)
אולימפיאדה
קטגוריה:תחרויות טניס בשוודיה
אצטדיון קירוב

**האצטדיון על שם [[סרגיי קירוב]]** (ברוסית: **Стадион имени С. М. Кирова**) היה אצטדיון כדורגל מרכזי בעיר סנקט פטרבורג. האצטדיון היה אצטדיונה הביתי של זניט סנקט פטרבורג משנת 1950 עד 1989 וב-1992, עד לסגירתו ב-2006. העבודות להריסתו ולבניית אצטדיון חדש תחתיו החלו בנובמבר 2006.

האצטדיון היה אחד מאצטדיוני הכדורגל הגדולים בברית המועצות ושימש כמגרשן הביתי של קבוצות הכדורגל זניט (1950–1989), דינמו סנקט פטרבורג, לוקומוטיב סנקט פטרבורג ופטרוטרסט. בנוסף שיחקה בו גם הנבחרת הסובייטית.

המשחק הרשמי האחרון באצטדיון נערך ב-17 באוגוסט 2006 ובסוף אותה העונה הוא נהרס. בשנת 2007 החלה בנייתו של אצטדיון חדש על אותה הקרקע עבור זניט וכן לקראת אירוח מונדיאל 2018.

## היסטוריה
שמאל|ממוזער|המשחק האחרון של זניט באצטדיון, נגד דינמו מוסקבה, 6 ביולי 2006.
האצטדיון הוקם בשנת 1950 כשבנייתו החלה עוד בשנת 1932. בעבר הכיל כ-72,000 מקומות ישיבה, אולם לעיתים הצטופפו ביציעים גם כ-110,000 צופים כשהוסיפו טבעת מושבי עץ בחלק העליון של האצטדיון.

בניית האצטדיון החלה בשנת 1932 על פי פרויקט של האדריכל אלכסנדר ניקולסקי בשיתוף פעולה עם האדריכל קאשין. לאורך שנות ה-30 וה-40 נערכו עבודות ליצירת גבעה מלאכותית על החלק המערבי של האי קרסטובסקי לחופי המפרץ הפיני. עד מהרה, פרוץ מלחמת העולם השנייה והמצור על לנינגרד עצרו את הבנייה, שחודשה רק בתום המלחמה.

ב-30 ביולי 1950 נערך משחק הבכורה באצטדיון בין זניט לנינגרד וקבוצת דינמו לנינגרד, שהסתיים בשוויון 1:1. האצטדיון תוכנן להכיל 100,000 צופים, אך הכיל למעשה כ-70,000 מושבים.

ב-2 במאי וב-9 במאי 1959 נערכו משחקי כדורגל בין ספרטק מוסקבה לצסק"א מוסקבה אשר במהלכם הצטופפו 110,000 צופים, שנחשב לשיא תכולה עבור אצטדיון כדורגל בתולדות הכדורגל בברית המועצות.

לקראת אולימפיאדת מוסקבה (1980) נערך שיפוץ מקיף באצטדיון שבמהלכו כמות המושבים ירדה ל-72,000 צופים. במסגרת טורניר הכדורגל של האולימפיאדה שוחקו באצטדיון 6 משחקים משלב הבתים ומשחק משלב רבע הגמר.

בשנת 1994 נערך באצטדיון טורניר "הרצון הטוב" (Goodwill Games), תחרויות ספורט בינלאומיות של אתלטיקה.

בשנת 2005 הוחלט על הריסת האצטדיון ובניית חדש במקומו.

האצטדיון היה מגרשה הביתי של קבוצת הכדורגל זניט בשנים 1950–1992. עקב שיפוצים שנערכו באצטדיון פטרובסקי אירחה זניט את דינמו מוסקבה באצטדיון במסגרת בליגה הרוסית בשנת 2006, וזאת במקביל להריסת האצטדיון, אשר מנעה שימוש בתכולה המלאה של האצטדיון.

ב-17 באוגוסט 2006 נערך באופן רשמי משחק הכדורגל האחרון כאשר פטרוטרסט סנקט פטרבורג אירחה את ספרטק שצ'לקובסקי שניצחה בתוצאה 3:0.

האצטדיון המבוטן היה מיושן, המושבים בו היו מיושנים, סביבת היציעים, המזנונים והשירותים היו מוזנחים ודרכי הגישה והחנייה הקשו על קהל האוהדים וקבוצות הכדורגל הבכירות בעיר אירחו חלק ממשחקיהן באצטדיון פטרובסקי והוא חדל מלהיות מתוחזק היטב. ביולי 2006 נערך המשחק האחרון של זניט באצטדיון, שאירחה את דינמו מוסקבה. עד דצמבר 2006 הושלמו עבודות הריסת האצטדיון.

בשנת 2017 נחנך אצטדיון חדש על שטח האצטדיון הקודם.
500px|מרכז|ממוזער|התחלת העבודות להריסת האצטדיון
## קישורים חיצוניים

* Leningrad Le stade מידע כללי 
* אצטדיון קירוב, היסטוריה באתר זניט סנקט פטרבורג 

## הערות שוליים

קירוב
קטגוריה:סנקט פטרבורג: אצטדיונים ומתקני ספורט
קטגוריה:זניט סנקט פטרבורג
קירוב
במב"ח

**במב"ח** (ראשי תיבות של **"בן משק בשנת חופש"**) הוא עובד שכיר צעיר, לרוב מיד לאחר שירות סדיר בצה"ל, אשר גדל בקיבוץ ועובד בקיבוץ אחר. אף על פי כן, במשך השנים התקבלו כבמב"חים גם מכלל ההתיישבות העובדת, ומתקבלים גם תושבי ערים במקרים מסוימים. הבמב"ח מועסק במגוון ענפי המשק הקיבוציים, כגון חקלאות, תעשייה וגם בחינוך ובענפי שירות כגון חדר האוכל והמכבסה. המושג מתייחס לשני המינים.

להבדיל ממתנדבים אשר הגיעו לעבוד בקיבוץ במסגרת הרפתקה עבור צעירים מחו"ל, הבמב"חים הם צעירים ישראלים אשר מגיעים לעבודה בקיבוץ לצורכי פרנסה מעבודה לצורך מימון של טיול אחרי צבא או של לימודים לתואר אקדמי. מדיניות הקיבוצים המסורתית הייתה כי צעירים מהקיבוץ יכולים לעבוד בקיבוצם שלהם, אך הם לא יכלו לקבל על כך שכר בגלל עקרון שוויון ערך העבודה. כתוצאה מתהליכי ההפרטות בקיבוצים בשנות התשעים ואילך, במיוחד ככל שהקיבוץ היה עמוק בתוך מודל העצמאות הכלכלית והפסיק להתנהל בשיטות המסורתית, עלה הצורך של הצעירים לכלכל את עצמם והם נזקקו לדרכים יצירתיות לשם כך. הדרך, אם כך, הייתה נוחה לאותם צעירים ממספר סיבות:
* סביבה חברתית מוכרת. לדרך החיים הקיבוצית יש מגוון של מאפיינים משותפים מבחינה חברתית, היחס לכסף, מכנה משותף פוליטי במקרים רבים, השקפת עולם חילונית ואפילו ביטויי סלנג משותפים.
* אווירה של "ביחד" רחוק מהבית, מקום בו אפשר למצוא חברים חדשים, המשך של החוויה מהשירות הצבאי ואף מציאת אהבה.
* דרך נוחה להשיג סכום כסף מיועד במאמץ ממוקד של תקופה מוגבלת, כאשר הדיור הוא יחסית זול ואין צורך להתמודד עם חוזה שכירות ועוד התמודדויות עירוניות אשר בני קיבוץ אינם מורגלים בהן.

מבחינת העסקים הקיבוציים, המפעלים התעשייתיים, החקלאות וענפי השירות, היה יתרון בהעסקת בני קיבוץ מאחר שאלה היו רגילים למנטליות הקיבוצית והיה נוח ליצור הבנה בין הדרג הניהולי לבין העובדים, שיקול נוסף הוא מערכת הקשרים בין חברי קיבוצים שונים שמאפשרת לברר פרטים על מועמד בשיחת טלפון. באותה תקופה בה החלו הבמב"חים לא היה נהוג כמעט כלל להעסיק עובדים שכירים (עובדים שאינם חברי אותו קיבוץ), למעט בעלי מקצוע ייחודיים שלא נמצאים בקיבוץ עצמו וכך כמעט כל כח האדם היה מבוסס על מה שקיים באותו משק קיבוצי. כתוצאה מכך, גם תשלום שכר לאדם זר נתפש כדבר בזוי המוריד מערך העבודה. 

בני הקיבוץ אשר נזקקו לכסף למטרות שהוזכרו נתפסו בעיני הקיבוצים האחרים כבעלי חריצות, יוזמה וראיית העבודה כערך מחייב וגם היה נדמה שבאופן זה הם יעדיפו להישאר בקיבוצים ולא לעבור לעיר ולכן, תשלום לצעירים בני קיבוץ נראה כפשרה לגיטימית כדי לפתח את העסקים המקומיים וגם לעזור לדור הצעיר. מבחינת הקיבוצים, שהם בעלי אותם עסקים, היה משתלם לבצע אף "החלפות" בין קיבוצים כך שכל קיבוץ שלח במב"חים לקיבוץ האחר.

## קישורים חיצוניים
* **צור קרמר**, במב"ח, מתוך "עינהשופטופדיה" של קיבוץ עין השופט.
* המדריך לבמב"ח הפעור, מתוך אתר "במקום".

## הערות שוליים

קטגוריה:הקיבוץ
קטגוריה:יחסי עבודה בישראל
קטגוריה:ראשי תיבות וקיצורים
דניס קיניונס

**דניס מארי קיניונס אאוגוסט** ׁ(בספרדית: **Denise Marie Quiñones August**; נולדה ב-9 בספטמבר 1980 בפונסה, פוארטו ריקו) היא דוגמנית ושחקנית טלוויזיה פוארטו ריקנית. מיס תבל 2001.

## קריירה
בשנת 2001 נבחרה תחילה למיס פוארטו ריקו וייצגה את פוארטו ריקו בתחרות שנערכה במדינתה, בה זכתה במקום הראשון. בנוסף זכתה בתואר "מיס פוטוגניק" ובשני פרסים נוספים. כמיס תבל החדשה עברה להתגורר בניו יורק.

לאחר סיום שנת כהונתה כמיס תבל, החלה קיניונס ללמוד בבית ספר לקולנוע וטלוויזיה בניו יורק, ומאז היא עוסקת במשחק. השתתפה בסדרות טלוויזיה בעיקר בתפקידים מניצבת וביט ועד שחקנית אורחת. תפקידיה המשמעותיים הם במיני-סדרה "יומני בדפורד"  ובסדרה הפוארטו ריקנית "Incógnita".

## קישורים חיצוניים

## הערות שוליים

קטגוריה:שחקניות קולנוע וטלוויזיה פוארטו ריקניות
קטגוריה:דוגמניות פוארטו ריקניות
קטגוריה:זוכות מיס פוארטו ריקו
קטגוריה:זוכות מיס תבל
קטגוריה:משתתפות בתחרות מיס תבל 2001
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
מונסראט רוץ'

**מונסראט רוץ**' (בספרדית: **Montserrat Roig**; 13 ביוני 1946 – 10 בנובמבר 1991) היא סופרת וכותבת רומנים ספרדית. נולדה בעיר ברצלונה למשפחה ליברלית מהמעמד הבינוני. רוץ' היא השישית מבין שבעה ילדים. אימה, אלבינה פראנסיטורה, הייתה עורכת דין ופעילה פמיניסטית,. ואביה, תומאס רוץ', היה עורך דין.

## השכלה
רוץ' החלה את לימודיה בשנת 1951. בגיל 13 נרשמה ללימודים במכון ‘Monserrat’. בין השנים 1961–1964 למדה בבית ספר לאומנויות הבמה, Adrià Gual, בעודה מופיעה כשחקנית בהופעות רבות. רוץ' בעלת תואר בפילוסופיה וכתיבה יוצרת מאוניברסיטת ברצלונה, אותו קיבלה ב-1968. בשנת 1970, קיבלה את תעודת הדוקטורט שלה.

## קריירה
בשנת 1970, זכתה רוץ' בפרס Víctor Català עבור אוסף סיפורים קצרים שכתבה ומאז החלה להקדיש את זמנה לכתיבת ספרות. היא החלה לכתוב מחזור ספרותי שהורכב מיצירות שונות כמו ‘Ramona adeu’ אשר מתאר שלושה דורות של נשים – סבתא, אמא ובת, שחיו וחוו דברים שונים בתקופות שונות וחשובות בהיסטוריה הקטלאנית. מחזור נוסף נקרא ‘El temps de les cireres’, בכיכובן של אותן דמויות ועבור מחזור זה קיבלה את הפרס 'Premi Sant Jordi de novel·la'.

בשנים 1972–1973 רוץ' עבדה כמרצה ללימודי קטלאנית וספרדית באוניברסיטת בריסטול באנגליה, ובשנת 1983 היא לימדה היסטוריה קטלאנית וכתיבה יוצרת במחלקה ללימודים היספאניים ולטינו אמריקניים באוניברסיטת סטרטקלייד בסקוטלנד. בשנת 1990 היא לימדה ספרות ספרדית של המאה העשרים וכתיבה יוצרת באוניברסיטת אריזונה.

מונסראט בלטה בדעותיה השמאלניות והפמיניסטיות. כאישה צעירה לקחה חלק בהפגנות הסטודנטים כנגד הדיקטטור דאז פרנקו. הייתה פעילה פוליטית בתנועה פמיניסטית ואף פרסמה שלושה ספרים על נשים ופמיניזם: - ?Tiempo de mujer? (1980), El feminismo (1981) ו-Mujeres hacia un nuevo humanismo (1981).

## קישורים חיצוניים

* 

קטגוריה:סופרות ספרדיות
קטגוריה:נפטרות מסרטן השד
קטגוריה:ספרדיות שנולדו ב-1946
קטגוריה:ספרדים שנולדו ב-1946
קטגוריה:נפטרות ב-1991
קטגוריה:ספרדים שנפטרו ב-1991
מלך (שיר)

"**מלך**" הוא הסינגל הראשון מאלבום האולפן הרביעי של הזמרת מירי מסיקה, הנקרא באותו שם.

השיר יצא ב-13 ביוני 2011, נכתב והולחן על ידי מרב סימן טוב והופק על ידי אורי זך.

השיר יצא כסינגל עוד לפני שהאלבום כולו הוקלט. לדברי מסיקה: "זו פעם ראשונה שאני מוציאה שיר לפני שהכל מוכן. בדרך כלל אני מחכה עד סוף המיקסים. אבל השיר הזה היה מוכן מזמן ובער בי להוציא אותו. אני לא הולכת לפי החוקים הרגילים, אני לא מחכה, כשבא לי להגיד משהו אני אומרת. הרי החומרים קיימים, האיסוף כבר נעשה, הכל בסדר".

## הצלחה
השיר הגיע למקום השני במצעדים השבועיים של רשת ג' וגלגלצ. בנוסף, הוא הגיע למקום התשיעי במצעד השנתי של רשת ג' ולמקום ה-13 במצעד השנתי של גלגלצ.

השיר הופיע ברוב ההופעות של מסיקה מאז יציאתו ונחשב לאחד השירים המוכרים ביותר שלה.

## אודות השיר

## קישורים חיצוניים

* 
* 
* 
* השיר מלך באתר "פטיפון"
* 
* מירי מסיקה, מלך באתר "יוסמיוסיק"

## הערות שוליים

קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי מרב סמן טוב
קטגוריה:שירים שהולחנו על ידי מרב סמן טוב
קטגוריה:שירים שהופקו על ידי אורי זך
קטגוריה:שירים על מלכים
קטגוריה:סינגלים בהוצאת התו השמיני
קטגוריה:סינגלים בהוצאת עננה
יחסי קטר–רוסיה

**יחסי קטר–רוסיה** הם היחסים הדיפלומטיים המלאים שבין **[[קטר (מדינה)|מדינת קטר]]** ל**[[רוסיה|פדרציה הרוסית]]**. היחסים הללו ידעו עליות ומורדות רבות, מהעוינות של מדינות המפרץ לסובייטים עד לפריחה בעידן הליברלי של שתי המדינות.

## היחסים עם ברית המועצות
בעקבות לחצים מערב הסעודית, במשך שנים רבות סירבה קטר לקיים יחסים דיפלומטיים עם ברית המועצות. אך למרות הלחצים, בקיץ 1988 החלה קטר בקיום יחסים דיפלומטיים בעקבות המיתון בסובייטיות והתפוררות הגוש הסובייטי, היחסים נחתמו ב-2 באוגוסט 1988. ברית המועצות פתחה את שגרירותה בדוחה ב-12 בנובמבר 1989 וקטר פתחה את שגרירותה במוסקבה ב-14 בנובמבר 1989.
## היחסים עם רוסיה
ב-26 בדצמבר 1991 הכירה קטר ברוסיה כיורשת הבלעדית של ברית המועצות לאחר פירוקה של האחרונה. את רוסיה מייצגת שגרירות רשמית בדוחה בירת קטר. ואת קטר מייצגת שגרירות רשמית במוסקבה בירת רוסיה. השגריר הנוכחי של רוסיה בקטר הוא אנדריי ולדימירוביץ' אנדרייב אשר מונה על ידי הנשיא ולדימיר פוטין ב-17 ביולי 2005. השגריר הנוכחי של קטר ברוסיה הוא אחמד סייף אאל מדהאדי שכתב מכתבים לנשיא דאז דמיטרי מדבדב וכך רכש את אמונו. הנשיא אף הצהיר על כך ב-27 בינואר 2009.

[ימין|ממוזער|250px|הנשיא הרוסי [ולדימיר פוטין מתארח בקטר אצל האמיר חמד בן ח'ליפה אאל ת'אני ב-2007]]
היחסים בין שתי המדינות הפכו למתוחים לאחר שזלימחאן יאנדארבייב נרצח בקטר ב-13 בפברואר 2004. ביום השנה השלישי למותו של יאנדארבייב, נשיא רוסיה ולדימיר פוטין נסע לקטר בסטטוס של ביקור ממלכתי, שם התקבל על ידי אמיר קטר, חמד בן ח'ליפה אאל ת'אני. ב-29 בנובמבר 2011, שגריר רוסיה בקטר דאז, ולדימיר טיטוראנקו, הותקף לכאורה על ידי אנשי ביטחון בשדה התעופה בקטר. היחסים שוב הפכו למתוחים ב-7 בפברואר 2012, כאשר על פי דיווחים, לאחר שדיפלומט מקטר הזהיר את רוסיה שהיא תאבד את תמיכת הליגה הערבית וזאת בגלל החלטות בנושא מלחמת האזרחים בסוריה. רוסיה וסין הטילו וטו בעניין מאוחר יותר. התשובה הייתה חריפה הרבה יותר והיא הגיעה מצד שגריר רוסיה באומות המאוחדות, ויטלי צ'ורקין, שהשיב: "אם אתה מדבר אליי ככה, לא תהיה קטר בעולם והרוסים יתפארו על כך שהם העליונים בעולם." רוסיה הכחישה שנציגה בכלל אמר דבר כזה.

הרוסים והקטרים הסכימו על פיתוח בתי הזיקוק בחצי האי ימאל.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
.be

**be.** היא סיומת האינטרנט הלאומית של שמות התחום (domain name) של אתרי אינטרנט הרשומים בבלגיה. הסיומת נרשמה בשנת 1988 ונכנסה לפעילות שנה לאחר מכן. הסיומת הייתה מנוהלת בשנים הראשונות על ידי האוניברסיטה הקתולית בלוון, בשנת 2000 השליטה בסיומת הועברה לארגון *DNS Belgium*. נכון למאי 2016, ישנם 1,549,663 שמות תחום רשומים בסיומת אינטרנט זו.

בנובמבר 2005 הוכרז כי ההרשמה ההתחלתית תחת סיומת זו תהיה בחינם עד תחילת שנת 2006, אך יהיו הגבלות בנוגע למספר ההרשמות שיוכל לבצע כל אינדיבידואל. תהליך זה הצליח בצורה מרשימה כאשר כבר ביום הראשון נרשמו מעל ל-17 אלף שמות תחום חדשים.

מפלגת הימין הקיצונית פלאמס בלאנג באזור הפלמי בבלגיה העלתה הצעת החלטה ב בפלנדריה שבו הציעה ליצור את סיומת האינטרנט vl. (עבור Vlaanderen – פלנדריה בפלמית) אשר תהיה מופרדת מהסיומת של בלגיה. הצעה זו נכשלה כאשר מפלגות אחרות בפלנדריה התנגדו לכך. באוקטובר 2008, הממשלה הפלמית הביעה את כוונתה ליצור סיומת אינטרנט בעלת 3 אותיות עבור פלנדריה, והוצעו סיומות כמו vla, .vln. או fla. 

בשנת 2014 הסיומות .vlaanderen ו-.brussels הוספו גם כן, והן מנוהלות על ידי אותו ארגון.

## קישורים חיצוניים

* 
* 
* 

## הערות שוליים

קטגוריה:בלגיה: תקשורת
לו הסיאנג-לין

**לו הסיאנג-לין** (בכתב סיני מסורתי:羅香林 בכתב סיני מפושט:罗香林 ) היה פילולוג וחוקר תרבות סיני, שהתפרסם במיוחד במחקריו על שפת בני האקה ותרבותם.
מחקר חלוצי שלו הראה כי בני האקה הם סינים מקבוצת הרוב האן.

לו הסיאן-לין נולד בעיירה נינגשין בנפה העירונית שינגנינג במחוז גואנגדונג שבשושלת צ'ינג (הרפובליקה העממית של סין של ימינו) ולמד בתיכון בשינגמין, אחר כך למד באוניברסיטת צ'ינגחווה ובאוניברסיטת יינצ'ינג, שתיהן בבייג'ינג. 

בשנים 1968-1956 כיהן כפרופסור במחלקה לשפה הסינית באוניברסיטת הונג קונג.

בשנת 1969 הוא היה למנהל הראשון של המכון למחקר הספרות וההיסטוריה הסינית במכללת צ'ו האי בהונג קונג. 

## ספרים
*Hong Kong in the Cultural Interchange of East and West (香港與中西文化之交流)
*History of Chinese Nationalities (民族生存論)
*Dr. Sun Yat-sen's Family Lineage (國父家世源流考)
*Introduction to Hakka Studies (客家研究導論)
*Study of Family Lineage in Hong Kong History (香港前代史)
*客家源流考

## קישורים חיצוניים

קטגוריה:פילולוגים
קטגוריה:אנתרופולוגים
קטגוריה:פולקלוריסטים
קטגוריה:מדענים סינים
קטגוריה:סופרים סינים
קטגוריה:היסטוריונים סינים
קטגוריה:בוגרי אוניברסיטת צ'ינגחווה
קטגוריה:סגל אוניברסיטת הונג קונג
קטגוריה:סינים שנולדו ב-1906
קטגוריה:נפטרים ב-1978
שמואל יריב

**שמואל יריב** (נולד ב-1 ביוני 1934) הוא כימאי ישראלי, משורר וסופר. במחקריו עסק גם במינרולוגיה וגאוכימיה. כיום, הוא מכהן כפרופסור אמריטוס לכימיה באוניברסיטה העברית.

## ביוגרפיה
שמואל יריב נולד בשנת 1934 בתל אביב, לסופר והמחנך שלום שטרייט ולאשתו שרלוט. בילדותו, למד בבית הספר אחד העם שבפתח תקווה ולאחר מכן התגייס לצה"ל. בשנים 1954–1959, קיבל חינוך אקדמי בכימיה, גאוכימיה ומינרולוגיה באוניברסיטה העברית, שם קיבל את תואר הדוקטור בכימיה אורגנו מתכתית ב-1964. משנת 1990, שימש כפרופסור במכון לכימיה באוניברסיטה העברית, ועסק שנים רבות בהוראה ובמחקר, עד ליציאתו לגמלאות.

ב-1999, החל לכתוב שירה. בתחילת דרכו פורסמו שירים שלו בכתבי העת נתיב, משיב הרוח, שבו, ומאזנים. ב-2002–2003 השתתף בסדנה בהדרכת רבקה רז, ובהשפעתה החל לעסוק גם בכתיבת פרוזה. בשנת 2002 זכה בפרס בתחרות פרויקט "כתוב" של מפעל הפיס עבור סיפור קצר שלו בשם "שומר הראש". בשנים 2004–2006 הקריא שירה בקפה "תמול שלשום" בירושלים. ספרו הראשון, "גבר אישה גבר", יצא בהוצאת צבעונים ב-2010 וכלל תשעה סיפורים מחיי היום יום מתוך זווית בלתי שגרתית. ספרו השני "כשנשים אוהבות...", יצא בהוצאת בת-אור ב-2013. הרומן מתאר ארבע שנים בחיי משפחה שנאלצה לעזוב את גוש קטיף. ספרו השלישי, "חמש-עשרה שנות שירה", יצא בהוצאה עצמית ב-2015. הספר הוקדש לזכרה של אחותו, הסופרת אסתר שטרייט-וורצל. החל מדצמבר 2013 רבים משיריו החדשים רואים אור בגיליונות כתב העת ביטאון שירה. כיום, הוא מתגורר ביישוב הקהילתי ענתות עם אשתו שרה. ליריב ארבעה ילדים (אלי, שלום, יהודה ושמרית) ואחד עשר נכדים.

## מחקריו
פעילויותיו המחקריות כוללות בין היתר ננו-כימיה וננו-מינרולוגיה (חקר המינרלים) ומבניהם, גאוכימיה, תגובות כימיות של חומרים מינרלים, אינטראקציות של חומרים אורגנים והבנת מבניהם. בנוסף, הוא פרסם כשני ספרים מדעיים: הראשון, אשר עסק בגאוכימיה ונקרא "Geochemistry of Colloid Systems", פורסם ב 1979, והשני אשר עסק בכימיה אורגנית ונקרא "Organo-clay Complexes and Interactions", פורסם בשנת 2002. יתרה מזאת, הוא פרסם כ-250 מאמרים מדעיים בשפה האנגלית במגזינים מדעיים נחשבים. את עבודת הדוקטורט כתב על קבוצות חומרים אורגנו מתכתיים משנת 1960 עד 1964 ובשנת 1990 הפך לפרופסור כימיה באוניברסיטה העברית, שם לימד וחקר עד שנת 2002, בה יצא לגמלאות. גם כיום, כפרופסור בגמלאות הוא ממשיך לעבוד במחקר כימי, משתתף בכנסים בין לאומיים ומפרסמים מאמרים. במהלך חייו, היה יריב בחבר הפרופסורים של מגזינים מדעיים שונים אשר עוסקים בכימיה.

## ספרים פרי עטו
#### רומנים
* **גבר אישה גבר** (צבעונים, 2010)
* **כשנשים אוהבות...** (בת אור, 2013)
* **חמש-עשרה שנות שירה** (הוצאה עצמית, 2015)

#### ספריים מדעיים
* **Geochemistry of Colloid Systems**
* **Organo-clay Complexes and Interactions**

## קישורים חיצוניים

* שמואל יריב באתר האוניברסיטה העברית
* השיר "אבא היגר מגליציה"

## הערות שוליים

קטגוריה:כימאים ישראלים
קטגוריה:בוגרי גימנסיה אחד העם (פתח תקווה)
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: כימיה
קטגוריה:משוררים ישראלים
קטגוריה:סופרים ישראלים
קטגוריה:ישראלים שנולדו ב-1934
יחסי אוסטרליה–קטר

[ימין|ממוזער|250px|הייצוא מ[אוסטרליה לקטר - ערך חודשי בדולר אוסטרלי]]  
[ימין|ממוזער|250px|הייצוא מ[קטר (מדינה)|קטר לאוסטרליה - ערך חודשי בדולר אמריקאי]]
בין **[[אוסטרליה|הקהילייה של אוסטרליה]]** ל**[[קטר (מדינה)|מדינת קטר]]** מתקיימים יחסים דיפלומטים מלאים. אוסטרליה לא מינתה שגריר היושב בקטר בדרך קבע עד 2018 בה פתחה אוסטרליה שגרירות רשמית בדוחה הבירה.

ב-2012 פתחה קטר שגרירות חדשה בקנברה שבטריטוריית הבירה האוסטרלית, ואוסטרליה, כמחווה, מינתה את שגרירה באיחוד האמירויות הערביות, היושב באבו דאבי, לשגרירה בקטר, בנוסף למשרתו. זו הייתה הפעם הראשונה שבה מינתה אוסטרליה שגריר לקטר.

## הערות שוליים

קטגוריה:ערכים ללא קטגוריות פיזיות - יחסי חוץ
מרקרמיר

**מַרְקֶרְמֶר** (בהולנדית: **Markermeer**) הוא אגם במרכז הולנד, הגובל במחוזות צפון הולנד ופלבולנד, ובאגם האייסלמיר הגדול ממנו. שטחו של המרקרמר 700 קמ"ר ועומקו נע בין 3 ל-5 מטרים. הוא קרוי על שם אי קטן לשעבר השוכן לחופיו, כיום חצי אי, מרקן (Marken), שבו שוכן כפר באותו שם. חלקו הדרום-מערבי של האגם, שמשתרע מהאזור שבו נשפכו בעבר מימי נהר אָי (IJ) אל הזאודרזיי (הים הדרומי שקדם לאייסלמר ולמרקמר), ידוע כיום בשם איימר (Ijmeer).

מלכתחילה לא הייתה כוונה שהמרקמר יישאר אגם. הוא היה חלק מהזאודרזי, שהיה מפרץ פנימי של הים הצפוני ושב-1932 נסגר על ידי סוללת העפר של האפסלאודייק וכך הפך האייסלמר להיות אגם מים מתוקים. השנים הבאות עמדו בסימן של כיבוש הים וייבוש שטחי אדמה נרחבים, הפולדרים, במסגרת מיזם רחב-ממדים שנקרא "עבודות הזאודרזיי" (Zuiderzeewerken). אחד מהפולדרים הללו, שהיה אמור להיקרא "מרקרוורד" (Markerwaard), היה אמור להיווצר בשטחו של המרקרמר באמצעות בניית סוללת העפר האוטריבדייק (Houtribdijk). הסוללה הושלמה ב-1976, ומבחינה הידרולוגית פיצלה את האייסלמר לשני חלקים, כשהחלק הדרומי הוא המרקרמר.

בשל שינוי סדרי עדיפויות ובשל ספקות שעלו בנוגע לעלויות הכלכליות הכרוכות בייבושו של המקרוורד, נדחתה תוכנית הייבוש לשנות השמונים ולמעשה לא בוצעה מעולם. מאז הפך המרקרמר לנכס סביבתי ותיירותי בפני עצמו.

המרקרמר משמש מאגר מים מתוקים וחיץ נגד שיטפונות ובצורות. ב-2003 הוכתה הולנד בבצורת וכמה סוללת עפר קטנות עמדו בפני סכנה. מים שהועברו מהמרקרמר שימשו כדי לשמור על האזורים סביב לאמסטרדם מפני יובש וכדי לשמור על שלמותן של סוללות העפר.

מטרתו של מיזם חדש, הקרוי "מרקר ואדן" (Marker Wadden, ע"ש ים ואדן), היא ליצור כמה איים בצפון המרקרמר.

## קישורים חיצוניים

* Lake Markermeer, Netherlands - Lakelubbers 
* Rémon Saaltink, Markermeer: from aquatic desert to diverse ecosystem, 6/4/2014  

## הערות שוליים

קטגוריה:אגמי אגירה מלאכותיים
קטגוריה:אירופה: ימות ואגמים
קטגוריה:צפון הולנד
קטגוריה:פלבולנד
קטגוריה:הולנד: גופי מים
בירקיר סייוורסון

**בירקיר מאוּר סייוורסון** (באיסלנדית: **Birkir Már Sævarsson**, נולד ב-11 בנובמבר 1984) הוא כדורגלן איסלנדי המשחק בוואלור האיסלנדית ובנבחרת איסלנד כמגן.

## קריירת מועדונים
סייוורסון החל את הקריירה המקצוענית שלו במדי קבוצת וואלור ב-2003. לאחר חמש שנים בקבוצה, בהן זכה במספר תארים, עבר סאוורסון לקבוצת בראן מנורווגיה. לאחר שש עונות בבראן, חתם בדצמבר 2014, בקבוצת האמרבי. על אף שבמקור תופקד כמגן ימני, במהלך הקריירה הקבוצתית שלו סיגל לעצמו יכולות תפקוד גם כמגן שמאלי וגם כבלם.

## קריירה בינלאומית

סייוורסון ערך את הופעת הבכורה שלו עבור נבחרת איסלנד ב-2007. הוא נמנה עם סגל נבחרתו לקראת טורניר הגמר של יורו 2016 בצרפת.

## תארים
* ליגת העל האיסלנדית: 2007
* הגביע האיסלנדי: 2005
* גביע הליגה האיסלנדית: 2008

## קישורים חיצוניים

קטגוריה:מגני כדורגל איסלנדים
קטגוריה:בלמי כדורגל איסלנדים
קטגוריה:כדורגלנים איסלנדים
קטגוריה:כדורגלני ואלור רייקיאוויק
קטגוריה:כדורגלני בראן
קטגוריה:כדורגלני המארבי
קטגוריה:כדורגלני נבחרת איסלנד
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:איסלנדים שנולדו ב-1984
יחסי אתיופיה–קטר

בין **[[אתיופיה|הרפובליקה הדמוקרטית הפדרלית של אתיופיה]] ל[[קטר (מדינה)|מדינת קטר]]** מתקיימים יחסים דיפלומטים חלקיים. נכון ל-2016, אף אחת מן המדינות אינה מינתה שגריר אצל השנייה.

## היסטוריה
אתיופיה ציננה בפתאומיות את היחסים הדיפלומטיים עם קטר באפריל 2008. משרד החוץ האתיופי הוא הגורם שתקף את הקטרים, בטענה כי הם מסייעים באופן ישיר ועקיף לארגוני טרור דוגמת חמאס, וכי הם יהפכו כל אבן כדי לפגוע בשקט הרגעי באזור קרן אפריקה.

בנובמבר של אותה השנה תקפה שוב אתיופיה את קטר, הפעם בטענות כלפי "אל-ג'זירה", ומחתה על כך שמפרסמים שם תוכן שגוי על אתיופיה וסומליה. משרד החוץ בקטר הגיב בהודעה בה הם "הביעו פליאה" על הפעולות שנקטה אתיופיה, הכחישו את כל ההאשמות, "וקראו לממשלת אתיופיה להימנע מלערב את מדינת קטר בצרות שלה". בהודעה שפרסם משרד החוץ הקטרי נאמר כי ממשלת אתיופיה העלתה בעבר טענות דומות לאלה, אך מדינת קטר העדיפה שלא להגיב בתקווה כי ממשלת אתיופיה תפסיק את ההתנהגויות הללו, אשר עושות רע לכל הבריות באזור.

## הסכמים
בין קטר לאתיופיה נחתם הסכם בודד בשנת 2005, בו קטר הצהירה כי תעזור לאתיופיה לפתח את מדינתה בתחומי התרבות והטכנולוגיה.

## הערות שוליים

קטגוריה:ערכים ללא קטגוריות פיזיות - יחסי חוץ
דוד אברהם (כדורגלן)

**דוד אנחל אברהם** (בספרדית: **David Ángel Abraham**, נולד ב-16 ביולי 1986 בצ'באס שבארגנטינה) הוא כדורגלן עבר ארגנטינאי ששיחק בעמדת הבלם.

## קריירת מועדונים
אברהם החל את קריירת הבוגרים בשנת 2005 באינדפנדיינטה מליגת העל הארגנטינאית, והפך מיד לשחקן קבוע בהרכב הקבוצה. בשנת 2007, לאחר שנתיים במועדון, חתם אברהם בז'ימנסטיק טרגונה, ששיחקה אז בליגת המשנה הספרדית. אברהם שיחק בז'ימנסטיק עונה אחת, ואף זכה עם המועדון בגביע קטלוניה, אך עזב לאחר כישלון הקבוצה להעפיל ללה ליגה. ביולי 2008 חתם אברהם בפ.צ. בזל מליגת העל השווייצרית, שם שיחק ארבע עונות. כבר באותה עונה הפך לשחקן הרכב קבוע בקבוצה, ואף הבקיע שער בהפסד 2-1 לשחטאר דונצק בשלב הבתים של ליגת האלופות בעונת 2008/09. עונה זו הסתיימה בלי תארים עבור בזל ואברהם, אך את עונת 2009/10 סיימו עם דאבל. את שערו הראשון בליגה השווייצרית הבקיע אברהם בדקה האחרונה במשחק ליגה מול פ.צ. סיון ביולי 2010, שער שהעניק לבזל ניצחון. באותה עונה זכה אברהם באליפות עם בזל. בעונת 2011/12 זכו אברהם ובזל בדאבל נוסף. בשלהי מאי 2012 חתם אברהם בחטאפה על חוזה לארבע שנים, אך כבר לאחר חצי עונה במועדון, עזב אברהם את חטאפה, ובינואר 2013 חתם בהופנהיים הגרמנית. במאי 2013 הבקיע אברהם את שער הבכורה בהופנהיים, בפלייאוף ההישרדות בבונדסליגה מול קייזרסלאוטרן, והקבוצה נשארה בליגה לאחר מאבקי תחתית קשים. בשתי העונות הבאות המשיך אברהם לשחק בהופנהיים, ושיתף פעולה בהגנה עם שחקנים כאנדראס בק, יאניק וסטרגארד ופביאן ג'ונסון. בשתי עונות אלה הופנהיים סיימה במרכז הטבלה.

בקיץ 2015 חתם אברהם באיינטרכט פרנקפורט, והיה חלק מחוליית ההגנה שכללה גם את מרקו רוס, קרלוס סמבראנו וטימותי צ'נדלר. פרנקפורט התמודדה באותה עונה במאבקי התחתית, וניצלה מירידה לאחר ניצחון במפגש כפול במבחני הירידה מול נירנברג, כאשר אברהם הצטיין במשחקים אלה. בעונת 2017/18 זכה אברהם עם פרנקפורט בגביע הגרמני, לאחר ניצחון 3-1 על באיירן מינכן בגמר, בו שימש קפטן. בשנת 2019 הושעה אברהם לשבעה שבועות, לאחר שדחף את כריסטיאן שטרייך מאמן פרייבורג במשחק ליגה.

ב-18 בינואר 2021 חזר לארגנטינה וחתם בהורקאן דה צ'באס מעיר הולדתו, ששיחקה בליגה חובבנית. באותה שנה פרש ממשחק פעיל.

## קריירה בינלאומית
בשנת 2005 השתתף אברהם בגביע העולם בכדורגל עד גיל 20 ביחד עם נבחרת ארגנטינה עד גיל 20, שכללה גם את ליונל מסי, פרננדו גאגו וסרחיו אגוארו, וזכה עם הנבחרת בטורניר זה. אברהם מעולם לא זומן לנבחרת ארגנטינה הבוגרת.

## תארים
;ז'ימנסטיק טרגונה:
* גביע קטלוניה: 2008

;פ.צ. בזל:
* אליפות ליגת העל השווייצרית (3): 2009/10, 2010/11, 2011/12
* הגביע השווייצרי (2): 2009/10, 2011/12

;איינטרכט פרנקפורט
* הגביע הגרמני: 2017/2018

;ארגנטינה עד גיל 20:
* גביע העולם בכדורגל עד גיל 20: 2005

## קישורים חיצוניים

קטגוריה:בלמי כדורגל ארגנטינאים
קטגוריה:כדורגלנים ארגנטינאים
קטגוריה:כדורגלני אינדפנדיינטה
קטגוריה:כדורגלני ז'ימנסטיק טרגונה
קטגוריה:כדורגלני פ.צ. בזל
קטגוריה:כדורגלני חטאפה
קטגוריה:כדורגלני הופנהיים
קטגוריה:כדורגלני איינטרכט פרנקפורט
קטגוריה:ארגנטינאים שנולדו ב-1986